gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O novo regulamento de enerxía eólica incidirá no seu impacto social
Sábado, 01 de outubro de 2022
"En clave de país", sinalou Quintana
O goberno presentou o novo decreto de aproveitamento da produción enerxética do vento, que prevé unha potencia de 6.500 megavatios para o 2012, un 55% máis ca en 2004.
Galiza é a sexta potencia eólica do mundo
O vicepresidente do goberno, Anxo Quintana, e o conselleiro de Industria, Fernando Blanco, presentaron este luns o Decreto polo que se regulamenta o aproveitamento da enerxía eólica en Galiza. A nova norma seguirá tres liñas fundamentais: o vento como factor de crecemento; en harmonía e respecto co medio natural; e como fonte de progreso social.
Na súa intervención, Quintana explicou que "agora, por primeira vez, o goberno deseña a política enerxética en clave de país", e asegurou que para isto non só vai contar "a importancia da dimensión económica da produción enerxética, senón tamén a dimensión social", coa adopción de medidas que aseguren que os beneficios se estendan ao conxunto da sociedade galega.
“Para que os galegos e as galegas sexamos os primeiros en beneficiármonos da enerxía que se produce en Galiza, e que non sexan outros os se enriquezan á nosa costa”, salientou.
Pola súa banda, Fernando Blanco explicou que este decreto substituirá ao actual 302/2001 e estabelecerá un novo modelo de xestión eólica en Galiza. Entre as principais novidades con respecto ao anterior está o de garantir o interese público do seu desenvolvemento a través de fórmulas de participación pública (a Xunta resérvase un mínimo do 10% do accionariado), que aseguren o retorno social dos investimentos, así como tamén a introdución dun mecanismo de concorrencia competitiva no procedemento de autorizacións.
Ademais, o decreto suprimirá os conceptos de plan eólico empresarial, parque eólico singular e parque eólico individual, e introducirá o concepto de Área de Desenvolvemento Eólico (ADE), como aspecto central do novo modelo.
O 95% renovábel, para 2012
Segundo datos do Instituto Enerxético de Galiza, no ano 2004, a electricidade procedente de fontes renovábeis supuxo o 55,2% do total consumido. O obxectivo que se contempla para 2012, en base á nova planificación enerxética, é chegar ao 95%.
A Xunta prevé contar con 6.500 megavatios para este ano. No período 2007-2010, proporase a admisión a trámite de 2.330 MW, sen contar os 511 admitidos xa no mes de febreiro. Na actualidade, a potencia eólica total de Galiza é de 4.172,44 MW, dos cal 3.088,92 están autorizados e 1.083,52, en trámite de licitación.
Novo modelo de tramitación
O novo decreto de regulación eólica estabelece tamén un modelo de autorizacións transparente e non especulativo, que evitará a excesiva concentración de potencia nun número reducido de promotores.
Ademais, limitará ou eliminará o tráfico de dereitos derivados das admisións a trámite ou das autorizacións, antes da entrada en funcionamento dos parques.
Os principais requisitos que se terán en conta para a adxudicación son: a menor afección ao ambiente e mellor relación entre produción e afección ambiental; mellor proxecto de desenvolvemento para a zona; participación pública; viabilidade técnico-económica; capacidade técnica e financeira; e viabilidade da proposta de interconexión.
Balance enerxético de Galiza 2004 (web do Inega)
Os veciños do eólico de Chantada din que non aceptarán unha indemnización "miserábel"
Os veciños dos parques eólicos reciben o 1% dos beneficios
Confirman que o centro estatal de investigación eólica se construirá en Andalucía
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto